கேள்வி: இராஜன்–நாகேந்திரா - சுயசரிதை பற்றி தகவல் சொல்.
பதில்: ராஜன் (1933 - 2020) மற்றும் நாகேந்திரப்பா (1935 - 2000) [https://www.thehindu.com/entertainment/music/the-man-behind-evergreen-songs/article18965516.ece The Man Behind Evergreen Songs]. தி இந்து. இருவரும் மைசூர் சிவராம்பேட்டையில் ஒரு நடுத்தர இசைக் குடும்பத்தில் பிறந்தார்கள். ஆர்மோனியம், புல்லாங்குழல் கலைஞரான இவர்களின் தந்தை இராஜப்பா ஊமைத் திரைப்படம் இசையமைத்திருந்தார். ஒரு குறுகிய காலத்திற்குள், இவர்கள் வெவ்வேறு கருவியை - வயலின் இராஜனும், ஜலதரங்கம் நாகேந்திராவும் - வாசிப்பதில் தேர்ச்சி பெற்றனர். மைசூர் அரண்மனையில் சௌடையா இராமமந்திராவில் பிரபல இசைக்கலைஞர்களின் இசை நிகழ்ச்சிகளை இராஜன் கவனித்து வந்துள்ளார். அங்கே இந்துஸ்தானி இசை, கருநாடக இசை, மேற்கத்திய இசை நிகழ்ச்சிகளைக் கேட்க வாய்ப்பு கிடைத்தது. பின்னர் இராஜன் தனது மேலதிக கல்விக்காக பெங்களூருக்கு வந்தார்.
கேள்வி: இராஜன்–நாகேந்திரா - கன்னடத் திரை பற்றி விளக்கவும்.
பதில்: கன்னடத் திரைப்படத் துறையில் 50 களின் முற்பகுதியிலிருந்து 90 களின் பிற்பகுதி வரை அவர்கள் வெற்றிகரமாக செயல்பட்டனர். 1970களில் ''நியாவே தேவாரு'', ''காந்ததா குடி'', ''தேவரா குடி'', ''பாக்யவந்தாரு'', ''எராடு கனாசு'', ''நா நின்னா மாரியலாரே,'' ''நா நின்னா பிடலாரே'', ''ஹோம்பிசிலு'', ''பயாலு தாரி'', ''பாவனா கங்கா'', ''கிரி கன்யே'' போன்ற பல வெற்றிப் படங்கள் வெளிவந்தன.